**Álmosd Község Önkormányzata Képviselő-testületének**

**10/2016. (VIII.12.) önkormányzati rendelete**

**a szociális igazgatásról és a szociális ellátásokról**

 Álmosd Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 32. § (3) bekezdésében, a 48. § (4) bekezdésében, az 58/B. § (2) bekezdésében, a 132. § (4) d.), g.) pontjában kapott felhatalmazás alapján, az Alaptörvény 32. cikk (1) bekezdése, továbbá Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a. pontja szerinti feladatkörében eljárva, a következőket rendeli el:

**1. §**

1. E rendeletet az Szt-vel és a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm. rendelettel (továbbiakban: Vhr.), továbbá az egyes szociális ellátások folyósításának és elszámolásának szabályairól szóló 62/2006. (III.27.) Korm. rendelettel együtt kell alkalmazni.
2. E rendeletben alkalmazott fogalmak értelmezésére a szociális igazgatásról és szociális ellátásokról szóló 1993. évi III. törvényben (a továbbiakban: Szt) foglaltakat kell alkalmazni és a kérelmezőt a törvényben meghatározott igazolások benyújtására kell kötelezni, kivéve azon adatok tekintetére, mely a hivatal nyilvántartásaiban fellelhetőek.

**2. §**

1. Az e rendeletben szabályozott ellátások megállapítása kérelemre történik, melyet az Álmosdi Polgármesteri Hivatalban kell benyújtani az arra rendszeresített formanyomtatványon. A kérelemhez csatolni kell a formanyomtatványban felsorolt – az egyes ellátásokra való jogosultság megállapításához szükséges - mellékleteket. A csatolandó dokumentumokat e rendelet melléklete tartalmazza.
2. A benyújtott igazolások, nyilatkozatok tartalmát, valódiságát a szociális igazgatás az Szt. és a Vhr. alapján ellenőrizheti.
3. A szociális ellátásokra vonatkozó eljárás hivatalból is megindítható.
4. A szociális hatáskört gyakorló szerv (továbbiakban: szociális hatóság) a döntését a benyújtott kérelem, annak mellékletei, valamint szükség esetén környezettanulmány alapján köteles meghozni. A környezettanulmány elkészítése érdekében megkeresheti a Nyíradonyi Szociális és Gyermekjóléti Szolgáltatási Központ vezetőjét is, illetőleg az adatszolgáltatásba e szervezetet is bevonhatja.
5. Mellőzni kell a környezettanulmány felvételét, ha a kérelmező a kérelem benyújtását megelőző három hónapon belül már valamilyen ellátásban részesült és vélelmezhető, hogy körülményeiben nem állt elő változás.

**3. §**

1. Álmosd Község Önkormányzata Képviselő-testületének Szervezeti és Működési Szabályzatáról szóló önkormányzati rendelete (továbbiakban: SzMSz) alapján - első fokon - átruházott hatáskörben a szociális ügyekért felelős bizottság (továbbiakban: bizottság) a döntéshozó.
2. A bizottság dönt
3. települési támogatásról,
4. települési támogatások egyedi méltányosságból történő megállapításáról,
5. a támogatás megszüntetéséről, a jogosulatlanul, vagy rosszhiszeműen felvett támogatás visszafizetéséről, vagy méltányosságból történő részbeni, vagy teljes elengedéséről,
6. A kérelmező a hozott döntés ellen az egyedi határozatban meghatározott jogorvoslati lehetőségeket veheti igénybe.
7. Amennyiben a hatáskört a képviselő-testület gyakorolja, a képviselő-testület önkormányzati hatósági ügyben hozott határozata ellen nincs helye fellebbezésnek. Ebben az esetben az első fokú döntés bírósági felülvizsgálatának van helye. Amennyiben a képviselő-testület a hatáskörét az önkormányzati rendeletben átruházza, (például a bizottságra) akkor a fellebbezés elbírálása a képviselő-testület hatáskörébe tartozik.

**4. §**

1. A szociális ellátások iránti kérelmeket folyamatosan lehet benyújtani.
2. Az ügyintézési határidő a kérelem benyújtását követő naptól számított 21 nap, ennél rövidebb határidőt az Szt. állapíthat meg.
3. A kérelmezőt a havi rendszerességgel járó települési támogatás a kérelem benyújtása hónapjának első napjától illeti meg.
4. E rendeletben szabályozott támogatások megállapításánál az Szt. szerinti jövedelmeket, vagyont kell figyelembe venni.

**5. §**

 A megállapított juttatások kifizetéséről, utalásáról, utalványozásáról, a Szociális Igazgatástól kapott rendelkezés alapján, a pénzügyi fedezet időben történő biztosítása mellett a hivatal Pénzügyi Csoportja (továbbiakban: Pénzügyi csoport), elsősorban a házipénztár (továbbiakban: pénztár) igénybevételével gondoskodik.

A rendszeres települési támogatások esetében tárgyhót követő hó ötödik napjáig kerülnek kifizetésre.

Az állami támogatással nyújtott ellátások visszaigényléséről a Pénzügyi csoport gondoskodik, melynek intézéséhez a Szociális Igazgatás illetékes dolgozója segítséget nyújt, információt ad.

**6. §**

 A rendszeres települési támogatásra való jogosultságot meg kell szüntetni, ha:

1. a jogosultság feltételei a kérelem beadásakor nem álltak fenn,
2. a jogosult azt kéri,
3. a jogosult elhalálozott,
4. az e rendeletben meghatározott egyéb okból.

**7. §**

Ha a szociális hatóság a hatáskörébe tartozó ellátás megtérítését rendeli el, a szociális ügyekért felelős bizottság dönt - az Szt. 17. § (5) bekezdése alapján - a megtérítés összegének, pénzegyenértékének, és a kamat összegének méltányosságból történő csökkentéséről, elengedéséről, és/vagy részletekben történő megfizetéséről:

1. kérelemre részletfizetést engedélyez,
2. csökkentheti, ha a kötelezett
	* 1. egyedül élő esetén havi jövedelme az öregségi nyugdíj mindenkori legkisebb összege kétszeresét vagy 57 000 Ft-ot nem éri el,
		2. családjában az egy főre jutó havi jövedelem az öregségi nyugdíj mindenkori legkisebb összege másfélszeresét vagy 42 750 Ft-ot nem éri el,
3. elengedheti, ha a kötelezett
	* 1. egyedül élő esetén havi jövedelme az öregségi nyugdíj mindenkori legkisebb összege másfélszeresét vagy 42 750 Ft-ot nem éri el, vagy
		2. családjában egy főre jutó havi jövedelem az öregségi nyugdíj mindenkori legkisebb összegét 28 500 Ft-ot nem éri el.
4. Az ügyfél köteles együttműködni az ellátást megállapító szervvel.
5. Amennyiben az ügyfél együttműködési kötelezettségének nem tesz eleget, vagy az ellátást jogosulatlanul és rosszhiszeműen veszi igénybe, úgy a támogatást köteles visszafizetni. A támogatás visszafizetését a hivatal a jogosulatlan vagy rosszhiszemű igénybevételről való tudomásszerzésétől számított három hónapon belül rendelheti el. Nem lehet a megtérítést elrendelni, ha az igénybevételtől, illetőleg folyamatos ellátás esetén az ellátás megszűnésétől egy év már eltelt.

**8. §**

 Az önkormányzat a szociális gondoskodásra vonatkozó kötelezettségeinek teljesítését e rendelet szerint pénzbeli- és természetbeni ellátások nyújtásával végzi.

**9. §**

1. A támogatás egészben vagy részben természetbeni szociális ellátás formájában is nyújtható.
2. A természetbeni szociális ellátás formájáról és módjáról az ellátást megállapító határozatban rendelkezni kell.
3. Amennyiben a jogosultnak Álmosd Község Önkormányzatával szemben bármilyen nemű

lejárt, el nem évült tartozása áll fenn, a tartozás (tőke + járulékos költségek) teljes összege a támogatás összegéből a jogerős megállapító határozatban rögzített módon és összegben (egy összegben vagy részletekben) levonásra kerül. Amennyiben a jogosult tartozása meghaladja a támogatás összegét a megállapított támogatás nem kerül kiutalásra annak összege csökkenti a jogosult tartozását. A fennmaradó tartozás továbbra is követelhető a jogosulttól.

**10. §**

A támogatások jogcímek szerint:

 (1) Települési támogatás keretében nyújtható támogatás:

a) rendkívüli települési támogatás,

b) rendszeres települési támogatás:

ba) települési lakhatási támogatás,

bb) települési rendszeres gyógyszertámogatás,

c) eseti települési támogatás:

ca) temetési támogatás,

cb) 65. életévüket betöltött személyek támogatása,

cc) közép- és felsőoktatási intézményben tanulók támogatása.

(2) A képviselő-testület dönt a Köztemetésről és a Természetben nyújtható a tűzifajuttatásról.

**11. §**

A települési létfenntartási támogatás

1. Elsősorban azokat a személyeket indokolt eseti települési létfenntartási támogatásban

részesíteni, akik önmaguk, illetve családjuk létfenntartásáról más módon nem tudnak gondoskodni, vagy alkalmanként jelentkező többletkiadások, különösen betegség, elemi kár miatt anyagi segítségre szorulnak.

1. Eseti települési létfenntartási támogatásban részesíthető az, aki létfenntartását

veszélyeztető élethelyzetbe került, illetve időszakosan létfenntartási gondokkal küzd.

(3) Létfenntartást veszélyeztető helyzetek különösen:

1. krónikus vagy hosszan tartó betegségből eredő jövedelem kiesés, táppénzes állomány,
2. nagyobb összegű, váratlan, előre nem tervezhető rendkívüli kiadások, gyógyszerkiadás,
3. munkanélküliek, nyugdíjkorhatárt elért személyek esetében az ellátatlanság ideje,
4. elemi kár, baleset,
5. egyéb rendkívüli ok bekövetkezte.

(4) Az eseti települési létfenntartási támogatás, akkor állapítható meg, ha az egy főre

számított havi családi jövedelemhatár nem haladja meg:

1. családok esetén az öregségi nyugdíj mindenkori legkisebb összegének 130%-át.

(37 050 Ft)

1. egyedül élő esetén a mindenkori legkisebb öregségi nyugdíj 150%-át. (42 750 Ft)
2. a létfenntartást különösen veszélyeztető helyzetekben az a) és b) pontban meghatározott összeghatároktól + 20 %-kal el lehet térni.
3. rendkívüli sürgősséget és egyedi elbírálást igénylő élethelyzetben el lehet tekinteni az a) és b) pontokban meghatározott jövedelemhatár vizsgálatától.

(5) Egy családban élők esetében, egy időben ugyanazon célra csak egy személy kérelme teljesíthető.

(6) Az eseti települési létfenntartási támogatás összege alkalmanként 1 000 Ft-nál nem lehet kevesebb, 5 000 Ft-nál nem lehet több.

(7) Eseti települési létfenntartási támogatás tüzelő, élelmiszer, közüzemi díj vagy élelmiszerutalvány formájában is adható.

(8) Az eseti települési létfenntartási támogatás megállapítása iránti kérelemhez csatolni kell a kérelmező és családja jövedelméről az igazolásokat.

(9) Amennyiben a rászorultsággal, illetve a nyújtott eseti települési létfenntartási támogatás céljának megfelelő felhasználásával kétség merül fel, a kérelmező köteles a polgármesteri hivatal által kezdeményezett környezettanulmány végrehajtásában közreműködni.

(10) El kell utasítani a kérelmet, ha

1. a kérelmező a csatolandó jövedelem és egyéb igazolásokat nem csatolja és a hiánypótlási
2. felhívásnak sem tesz eleget,
3. a kérelmező a környezettanulmány készítésénél nem működik együtt (figyelemmel a
4. 2004. évi CXL. tv. 61. §-ra),
5. a család igazolt jövedelme és életkörülményei nincsenek összhangban,
6. a kérelmező a támogatást a létfenntartáson túli, egyéb célra kéri,
7. szociális rászorultság vagy krízishelyzet nem állapítható meg.

**12. §**

Rendszeres települési támogatás

1. Az önkormányzat rendszeres települési támogatást nyújt a szociálisan rászorult személyeknek, családoknak az általuk lakott lakás fenntartásával kapcsolatos rendszeres kiadásaik viseléséhez az e rendeletben meghatározott feltételek fennállása esetén (továbbiakban: települési lakásfenntartási támogatás).
2. Az önkormányzat települési rendszeres gyógyszertámogatásra való jogosultságot állapít meg annak, akinek egészségi állapota megőrzéséhez és helyreállításához szükséges gyógyszerköltsége létfenntartását veszélyezteti és e rendeletben meghatározott feltételeknek megfelel.

**13. §**

Települési lakásfenntartási támogatás

1. Az önkormányzat lakhatási támogatásra való jogosultságot állapít meg a szociálisan rászoruló személyek részére a háztartásuk tagjai által lakott lakás fenntartásával kapcsolatos rendszeres kiadások viseléséhez.
2. Települési lakhatási támogatásra jogosult az a személy
3. aki a kérelemben megjelölt lakásban életvitelszerűen lakik és annak tulajdonosa, bérlője, vagy egyéb jogcímen használója,
4. akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át,
5. akinek, illetve a vele egy háztartásban élők egyik tagjának sincs az általuk lakott ingatlanon kívül más hasznosítható vagyona.
6. A támogatás összege 5000 Ft/hó illetve egyedülálló esetében 2500 Ft/hó.
7. A települési lakhatási támogatást egy évre kell megállapítani.  A támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.
8. A települési lakhatási támogatás megállapítása iránti kérelmet formanyomtatványon kell benyújtani.
9. Ha a települési lakhatási támogatásban részesülő személy lakcíme a támogatás folyósításának időtartama alatt megváltozik, vagy a jogosult meghal a változás, illetve a haláleset hónapjára járó támogatást az önkormányzat teljes összegben folyósítja, de a támogatás további folyósítását meg kell szüntetni.
10. A települési lakhatási támogatás havi összegét az elhunyttal közös  háztartásában élő is felveheti az alábbi sorrendben: házastárs, élettárs, gyermek, unoka, szülő, nagyszülő, testvér, egyéb rokon, nem rokon.

**14. §**

 A Települési rendszeres gyógyszertámogatás

1. A rendszeres gyógyszertámogatásra való jogosultság állapítható meg annak a személynek, akinek a rendszeres havi vényköteles  gyógyszerköltsége az öregségi nyugdíj mindenkori legkisebb összegének családban élő esetén 20%-át, egyedül élő esten 15%-át meghaladja. Az egy főre jutó havi jövedelem összege nem haladja meg a családban élő esetében az öregségi nyugdíj mindenkori legkisebb összegének 150 %-át, egyedülálló esetében az öregségi nyugdíj mindenkori legkisebb összegének 200%-át.
2. Nem jogosult gyógyszertámogatásra, aki közgyógyellátásra jogosult.
3. A gyógyszertámogatásra való jogosultság megállapítása iránti kérelmet formanyomtatványon kell benyújtani. A rendszeres havi vényköteles gyógyszereket, a gyógyszerköltséget valamint a közgyógyellátásra való jogosultságot a háziorvos igazolja. Az igazoláson kizárólag a kérelmező rendszeres havi vényköteles gyógyszereit, gyógyszerköltségét lehet feltüntetni.
4. A gyógyszertámogatás összege 5 000 Ft/hó.
5. A gyógyszertámogatásra való jogosultság egy év időtartamra állapítható meg, a megállapítás kezdő időpontja a kérelem beadása hónapjának első napja.
6. Ha a települési rendszeres gyógyszertámogatásban részesülő személy lakcíme a támogatás folyósításának időtartama alatt megváltozik, vagy a jogosult meghal a változás, illetve a haláleset hónapjára járó támogatást az önkormányzat teljes összegben folyósítja, de a támogatás további folyósítását meg kell szüntetni.
7. A gyógyszertámogatást a jogosult a gyógyszertári blokk bemutatása után, utólagos kifizetéssel a házipénztárban történő kifizetéssel kapja meg. Amennyiben nincs blokkja, a támogatást nem lehet kifizetni.
8. A települési rendszeres gyógyszertámogatás havi összegét az elhunyttal közös  háztartásában élő is felveheti, az alábbi sorrendben: házastárs, élettárs, gyermek, unoka, szülő, nagyszülő, testvér, egyéb rokon.

**15. §**

 Temetési támogatás a temetés vagy hamvasztás költségeihez nyújtható:

* + 1. aki a meghalt személy eltemettetéséről gondoskodott annak ellenére, hogy arra nem volt köteles, vagy tartására köteles hozzátartozó volt ugyan, de a temetési költségek viselése a saját, illetve családja létfenntartását veszélyezteti és a családjában, valamint egyedülálló esetén az egy főre jutó jövedelem nem haladja meg a mindenkori öregségi nyugdíj legkisebb összegének 350%-át.
		2. A temetési támogatás összege 50 000 Ft, hamvasztás esetén 10 000 Ft.
		3. A temetési támogatás iránti kérelemhez mellékelni kell a temetés költségeiről az eltemettető (helyi lakos nevére) kiállított számlák eredeti példányát, a család jövedelemigazolásait és a halotti anyakönyvi kivonat másolatát.
		4. Az (1) bekezdés c) pontjában meghatározott számlákat a kérelmező részére vissza kell adni. A megállapított segély összegét – vagy a kérelem elutasításának tényét –, illetve a határozat számát a számlákra rá kell vezetni.
		5. A temetési támogatás iránti kérelem a temetési szolgáltatásért kiállított utolsó számla dátumától számított 60 napig adható be. A határidő elmulasztása jogvesztő.
		6. A temetési költségek finanszírozásához temetési támogatás nem állapítható meg:

annak a személynek, aki a hadigondozásról szóló törvény alapján temetési hozzájárulásban részesül,

ha az elhunyt köztemetett volt,

aki az elhunyt eltemettetésére eltartási, gondozási, öröklési szerződésben vállalt kötelezettséget ellenszolgáltatás fejében

**16.§**

Kamatmentes kölcsön temetésre állapítható meg jövedelemvizsgálat nélkül annak a személynek, aki az eltemettetésről gondoskodik.

1. A támogatás összege maximum 50 000 Ft.
2. A kamatmentes kölcsönt maximum 10 hónap alatt egyenlő részletekben kell visszafizetni.
3. A visszafizetést átutalással a 60600084-11080824 költségvetési számlaszámra, vagy az Álmosd Község Önkormányzata házipénztárába történő készpénz befizetéssel kell teljesíteni.
4. Amennyiben a kölcsönt igénybevevő a visszafizetést nem teljesíti vele szemben a Ptk. szabályait kell alkalmazni.

**17. §**

A 65. életévüket betöltött személyek támogatásában jövedelem vizsgálat nélkül legfeljebb 5 000 Ft támogatásban részesíthetőek a 65. életévük betöltött személyek, egy naptári éven belül egy alkalommal (Idősek napja 2016.10.01. vagy karácsonyra).

**18. §**

Közép és felsőoktatási tanulói jogviszonyban lévő személyek támogatása

1. Kérelemre, jövedelemvizsgálat nélkül, a középiskolai és felsőoktatási (főiskola, egyetem) tanulói jogviszonnyal rendelkező személyek részére tanévenként egy alkalommal maximum 10 000 Ft egyszeri támogatás állapítható meg.
2. A tanulói jogviszonyt iskolalátogatási igazolás csatolásával kell igazolni.
3. A kérelmek beadása minden év szeptember hónapjában történik, a megállapított támogatás kifizetése folyamatosan.

**19. §**

 Szociális célú tűzifajuttatásbiztosítható természetbeni támogatásként annak a személynek, aki

1. lakásfenntartási támogatásban részesül, vagy
2. rendszeres szociális segélyben részesül, vagy
3. foglalkoztatást helyettesítő támogatásban részesül, vagy
4. a gyermekek védelméről és a gyámügyi igazgatásról szóló törvényben szabályozott rendszeres gyermekvédelmi kedvezményben részesül vagy
5. időskorúak járadékára jogosult, vagy
6. akinek a háztartásában az egy főre jutó havi nettó jövedelem az öregségi nyugdíj legkisebb összegének 150%-át nem haladja meg, vagy
7. egyedi elbírálás esetén.

**20. §**

Tűzifajuttatás egy háztartásban csak egy személynek állapítható meg, 5 q (mázsa) mennyi-ségben, kizárólag természetbeni ellátás formájában.

**21. §**

A megállapított támogatás mennyisége háztartásonként legfeljebb 5qtűzifa.

**22. §**

Az üresen álló, nem lakott ingatlanra, amelyben életvitelszerűen senki sem él, a támogatás nem kérhető. Az ingatlan lakottsági állapotával kapcsolatos tény ismeretlensége esetén környezettanulmány készítése szükséges, melyet a Polgármesteri Hivatalnak kell elkészítenie.

**23. §**

Nem jogosult a tűzifa támogatásra az az igénylő, -függetlenül attól, hogy az igénylő az (1) bekezdésben foglalt feltételeknek megfelel- amennyiben azon ingatlan melyet a kérelembe megjelöl és amelyben életvitelszerűen tartózkodik, vagy nem rendelkezik fatüzelésre alkalmas fűtési rendszerrel. A Polgármesteri Hivatal a helyszínen ellenőrizheti a kérelemben foglaltak valódiságát.

**24. §**

Az eljárás hivatalból is indítható azokban az esetekben, amennyiben a jogosultak rászorultsága, valamint a lakásfenntartási támogatásban részesülő család szociális helyzete azt szükségessé teszi.

**25. §**

A kihűlés és fagyhalál veszélyének észlelése esetén a tűzifajuttatás iránti eljárás hivatalból is indulhat.

**26. §**

A hivatalból indult eljárás esetén az e § (1) bekezdésében meghatározott feltételektől a döntéshozó eltérhet.

 **27. §**

Az önkormányzatnak kell gondoskodnia az elhunyt személynek közköltségen történő eltemettetéséről (továbbiakban: köztemetés) – a halálesetről való tudomásszerzést követő 21 napon belül –, ha Álmosd közigazgatási területén hunyt el és nincs vagy nem lelhető fel eltemettetésre köteles személy, illetve a temetésre köteles személy az eltemettetésről nem gondoskodik.

1. A köztemetés költségeit hagyatéki teherként a területileg illetékes közjegyzőnél kell bejelenteni, vagy a temetésre kötelezett személyt (személyeket) a köztemetés költségeinek megtérítésére kell kötelezni.
2. Kérelemre, jövedelem vizsgálat nélkül a temetésre köteles személy részére a temetési költség részletekben történő megfizetését engedélyezheti.
3. A köztemetés költségeit 12 havi egyenlő részletekben kell megfizetni átutalással a 60600084-11080824 költségvetési számlaszámra, vagy az Álmosd Község Önkormányzata házipénztárába történő készpénz befizetéssel.
4. Szt. 48. § (2) bekezdés szerint, amennyiben a köztemetett személy álmosdi lakóhellyel nem rendelkezett, az utolsó lakóhelye szerinti települési önkormányzattól a köztemetés költségeit vissza kell igényelni.
5. Köztemetéseknél csak a kegyeleti igényeknek megfelelő legolcsóbb temetkezési kellékek és szolgáltatások költségeit lehet figyelembe venni.
6. A köztemetés költsége magába foglalja az egészségügyi intézményben végzett halott kezelési tevékenység és a halott szállítás díját is.
7. Amennyiben az igénybevevő a visszafizetést nem teljesíti, szerződésszegést követ el és vele szemben a Ptk. rendelkezéseit kell alkalmazni.

**28. §**

 Az Álmosd Község Önkormányzat Képviselő-testületének a szóló 16/2015. (V.28.) önkormányzati rendelete alapján a 2016.09.01. napja előtt jogerősen el nem bírált ügyekben a 2016.02.28. napján hatályos rendelkezéseket kell alkalmazni.

**29. §**

 Ez a rendelet 2016. 09. 01. napján lép hatályba.

**30. §**

A rendelet hatályba lépésével egyidejűleg hatályát veszti Álmosd Község Önkormányzatának a pénzbeni és természetbeni szociális ellátások helyi szabályairól szóló 16/2015. (V.28.) önkormányzati rendelete.

 ***……………………………… …………………………..***

***Jegyző Polgármester***

*a szociális igazgatásról és a szociális*

*ellátásokról szóló rendelet melléklete*

**A KÉRELEMHEZ CSATOLANDÓ IGAZOLÁSOK JEGYZÉKE**

**ELLÁTÁSI FORMÁNKÉNT**

* 1. **Rendkívüli települési támogatás**
1. formanyomtatvány
2. megelőző hónapra vonatkozó jövedelem igazolás, jövedelem nyilatkozatok
3. rendkívüli indokolt eset igazolása (gyámhatósági igazolás, orvosi papírok, halotti anyakönyvi kivonat, kárszakértői papírok)
	* + 1. **Települési lakásfenntartási támogatás**
* formanyomtatvány
* megelőző hónapra vonatkozó jövedelem igazolás, jövedelem nyilatkozatok
* közüzemi számla, albérleti, lakbér szerződés, szívességi lakáshasználatról nyilatkozatok
	+ - 1. **Települési rendszeres gyógyszertámogatás**
* formanyomtatvány
* rendszeres, havi, vényköteles gyógyszerekről és költségeikről igazolás
* megelőző hónapra vonatkozó jövedelem igazolások, jövedelem nyilatkozatok
	+ - 1. **Temetési támogatás**
* formanyomtatvány
* megelőző hónapra vonatkozó jövedelem igazolások, jövedelem nyilatkozatok
* halotti anyakönyvi kivonat másolata
* eredeti temetési számla
* amennyiben szerződésben vállalta az eltemettetést annak másolata
	+ - 1. **Köztemetés**

A 63/2006. (III.27.) Korm. rendelet 34. §-ában meghatározottak, és

1. eredeti halotti anyakönyvi kivonat,
2. amennyiben van temetésre kötelezett személy
3. megelőző hónapra vonatkozó jövedelemnyilatkozat/ok/
4. megelőző hónapra vonatkozó jövedelemről és rendszeres ellátásokról szóló igazolás,
5. tartási szerződés, végrendelet másolata,
6. bírósági végzés másolata a tartási kötelezettségről.